„Incomode, foarte prost făcute”. Proiectul de 200 de milioane de euro, de reciclare a deșeurilor, care le dă bătăi de cap românilor
Un proiect al Ministerului Mediului prin care au fost instalate mii de insule digitalizate de colectare a deșeurilor pare să fie un fiasco. Locul unde ar trebui să ajungă gunoaiele au deschideri prea înalte, iar persoanele scunde nu le pot folosi cu ușurință. În plus, sistemul este unul complicat, iar oamenii spun că nu este deloc practic. „Incomode, foarte prost făcute”, sunt de părere cei care le-au utilizat deja.